joelniklaus/EU_Wikipedias huggingface dataset:
Celtnis

Celtnis, ceļamkrāns jeb vienkārši krāns ir ierīce lielu un smagu kravas pacelšanai un pārvietošanai, tā parasti aprīkota ar trīšiem, āķiem, virvēm, trosēm, ķēdēm. Celtņi tiek iedalīti pēc to izmantošanas mērķa, piemēram, ostās ir konteineru celtņi, kuri izkrauj un iekrauj kuģos kravu, savukārt celtniecībā izmanto cita tipa celtņus, kuru uzdevums ir pacelt vai pārvietot smagas kravas.

Ārējās saites 

Celtniecība
Aprīkojums
Mašīnas
Jāņa Asara iela (Jelgava)

Jāņa Asara iela ir Jelgavas iela, kas izveidojusies pēc pilsētas nocietinājumu nojaukšanas 19. gadsimta sākumā.

Otrā Pasaules kara laikā ielas apbūve netika iznīcināta, to veido galvenokārt pirmskara laikā celtas ēkas. Daļēji saglabājies senais ielas bruģējums.

Ielu savienojumi 
Jāņa Asara iela ir savienota ar šādām ielām:

 Vecpilsētas iela
 Krišjāņa Barona iela
 Lielā iela
 Svētes iela

Ēkas 
 Jelgavas Vasarsvētku draudzes nams, Jāņa Asara iela 8 
 Lazdiņas privātā vidusskola "Punktiņš", Jāņa Asara iela 12
 Dzīvojamā ēka Jāņa Asara ielā 7, vietējās nozīmes arhitektūras piemineklis. (Celta 19.gs. 2. pusē)

Vēsture 
Iela izveidojās pēc pilsētas nocietinājumu nojaukšanas 19. gadsimta sākumā. Tā veda no pilsētas Dobeles vārtiem līdz Mazajiem vārtiem pāri Jēkaba kanāla slūžām un tika saukta par Slūžu ielu (), vēlāk par  III Valles ielu (III. Wallstraße). 1924. gada augustā pārdēvēta par Vaļņu ielu.

1949. gada 22. novembrī to atdalīja no Vaļņu ielas un pārdēvēja par Jāņa Asara ielu. Pēc Jelgavas pilsētas slimnīcas uzcelšanas ielas posmu līdz Raiņa ielai slēdza.

Atsauces 

Ielas Jelgavā
Ungārijas karognesēji olimpiskajās spēlēs

Šajā uzskaitījumā apkopoti Ungārijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Ungārija vasaras olimpiskajās spēlēs piedalās kopš 1896. gada, bet ziemas olimpiskajās spēlēs kopš 1924. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Ungārija olimpiskajās spēlēs
 Ungārijas olimpisko medaļnieku uzskaitījums

Atsauces

Ārējās saites 
 
 

Karognesēji
Ar sportu saistīti uzskaitījumi
Čehoslovākijas karognesēji olimpiskajās spēlēs

Šajā uzskaitījumā apkopoti Čehoslovākijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Čehoslovākija vasaras olimpiskajās spēlēs piedalījās kopš 1920. gada un ziemas olimpiskajās spēlēs kopš 1924. gada, līdz Čehoslovākija sadalījās 1992. gadā.

Vasaras olimpiskajās spēlēs

Ziemas olimpiskajās spēles

Skatīt arī 
 Čehoslovākija olimpiskajās spēlēs
 Čehoslovākijas olimpisko medaļnieku uzskaitījums

Atsauces

Ārējās saites 
 
 

Karognesēji
Ar sportu saistīti uzskaitījumi
Tims Konvejs

Tims Konvejs (; dzimis  miris ) bija amerikāņu komiķis un aktieris.

Par piedalīšanos TV šovā The Carol Burnett Show (1967) 1976. gadā ieguvis Zelta globusa balvu kā labākais otrā plāna aktieris televīzijā, kā arī vēl vienu nomināciju šai balvai 1977. gadā. Ieguvis vairākas Emmy balvas — par piedalīšanos TV šovos The Carol Burnett Show (1967), Coach (1989), 30 Rock (2006).

Ārējās saites

 

1933. gadā dzimušie
2019. gadā mirušie
Amerikāņu kinoaktieri
Komiķi
Zelta globusa balvas ieguvēji
Emmy balvas ieguvēji
Ohaio dzimušie
P.S. Es tevi mīlu

P.S. Es tevi mīlu () ir 2007. gada romantiska filma, kas balstīta uz Sesīlijas Ahernas tāda paša nosaukuma romānu. Filmas režisors un viens no scenārija autoriem ir Ričards Lagreivenīss. Galvenās lomas filmā atveido Hilarija Svonka, Džerards Batlers, Līza Kudrova, Džīna Geršina, Džefrijs Dīns Morgans, Ketija Beitsa, Harijs Konniks jaunākais un Džeimss Marsterss. Filmas pirmizrāde notika .

Hollija un Džerijs ir precēts pāris, kas dzīvo Manhatanā. Ziemā Džerijs pēkšņi nomirst no smadzeņu audzēja, kā rezultātā Hollija norobežojas no saviem radiem un draugiem. Kādu dienu Hollija atklāj, ka Džerijs atstājis viņai 10 dažādas ziņas, kuru mērķis ir palīdzēt Hollijai pārdzīvot sirdssāpes un sākt jaunu dzīvi.

Atsauces

Ārējās saites 

2007. gada filmas
ASV filmas
Brīvības rakstnieki

Brīvības rakstnieki () ir 2007. gada drāma, kas balstīta uz Ērinas Gruvelas grāmatu The Freedom Writers Diary. Filmas režisors un scenārija autors ir Ričards Lagreivenīss. Galvenās lomas filmā atveido Hilarija Svonka, Skots Glenns, Imelda Stontone, Patriks Dempsijs un Mario. Filmas pirmizrāde notika .

Ērina Gruvela ir jauna skolotāja, kura tiek pieņemta darbā Vūdrova Vilsona vidusskolā kā angļu valodas pasniedzēja riska zonā esošu pusaudžu klasei. Pateicoties dienasgrāmatām, kuras Ērina iedibina šajā klasē, viņa sāk iedvesmot skolēnus tam, lai viņi mācītos iecietību un censtos turpināt izglītību pēc vidusskolas.

Atsauces

Ārējās saites 

2007. gada filmas
ASV filmas
Drāmas
Saules impērija

Saules impērija () ir 1987. gada kara filma, kas balstīta uz Džeimsa Grehema Balarsa tāda paša nosaukuma romānu. Filmas režisors un viens no producentiem ir Stīvens Spīlbergs. Galvenās lomas filmā atveido Kristians Beils, Džons Malkovičs, Miranda Ričardsone un Naidžels Haverss. Filmas pirmizrāde notika .

Filmas galvenais varonis ir jauns britu puisis Džeimijs "Džims" Grehems, kurš kopā ar savu bagāto ģimeni dzīvo Šanhajā, tomēr drīz vien, Otrā pasaules kara laikā, Džims kļust par kara ieslodzīto japāņu nometnē.

Atsauces

Ārējās saites 

1987. gada filmas
ASV filmas
Guzele Manjurova

Guzele Manjurova (,  ; dzimusi  Saranskā) ir Kazahstānas brīvā stila cīkstone, kas līdz 2010. gadam pārstāvēja Krieviju. Krievijas un Kazahstānas Nopelniem bagātā sporta meistare.

Biogrāfija 
Guzele Manjurova piedzima 1978. gadā Mordovijas galvaspilsētā Saranskā, kur viņas vecāki bija ieceļojuši no neliela Mordovijas tatāru ciema. Četrpadsmit gadu vecumā viņa sāka nodarboties ar aikido. 2001. gadā Maskavā viņa apmeklēja PSRS brīvās cīņas čempionātu. Redzētā iespaidā viņa pieņēma lēmumu — nomainīt sporta vedu un sāka trenēties brīvajā cīņā trenera A. Kolivanova vadībā. Jau pēc diviem gadiem, 2004. gadā viņa uzvarēja Eiropas brīvās cīņas čempionātā un ieguva sudraba medaļu olimpiskajās spēlēs Atenās. 

2005. un 2007. gadā Guzele uzvarēja Krievijas čempionātā. Uz 2008. gada olimpiādi viņa netika, jo vietu Krievijas olimpiskajā komandā ieguva Jeļena Perepjolkina (2008. gada Krievijas čempione), kas uzvarēja abu konkurenšu kontroles cīņā. 

2010. gadā Manjurova nomainīja pilsonību un sāka sacensībās piedalīties no Kazahstānas. Pārstāvot Kazahstānu viņa pēc kārtas uzvarēja trijos Āzijas čempionātos (2010—2012). 2011. gada pasaules čempionātā Stambulā ieņēma piekto vietu un ieguva tiesības piedalīties 2012. gada olimpiskajās spēlēs Londonā, kur izcīnīja bronzas medaļu. Pēc olimpiādes Manjurovu iecēla par Kazahstānas sieviešu izlases galveno treneri.

2016. gadā Manjurova izcīnīja sudraba medaļu olimpiskajās spēlēs Riodežaneiro.

Saranskā regulāri notiek brīvās cīņas turnīri, kurā izcīna Guzelas Manjurovas balvu.

Apbalvojumi 
 Kazahstānas Republikas Parasāta (Cildenuma) ordenis.
 Kazahstānas Republikas Kurmet ordenis.
 Kazahstānas IeM medaļa "Par ieguldījumu starptautiskās sadarbības attīstībā".
 Krievijas Nopelniem bagātā sporta meistare.
 Kazahstānas Republikas Nopelniem bagātā sporta meistare

Atsauces

Ārējās saites 

1978. gadā dzimušie
Krievijas cīkstoņi
Kazahstānas cīkstoņi
2004. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Olimpiskās sudraba medaļas ieguvēji
Olimpiskās bronzas medaļas ieguvēji
Krievijas Nopelniem bagātie sporta meistari
Kazahstānas Republikas Nopelniem bagātie sporta meistari
Olimpiskie sudraba medaļnieki cīņas sportā
Olimpiskie bronzas medaļnieki cīņas sportā
Elektrības iela (Jelgava)

Elektrības iela ir Jelgavas iela, kas izveidojusies pēc pilsētas nocietinājumu nojaukšanas 19. gadsimta sākumā.

Otrā Pasaules kara laikā ielas apbūve tika iznīcināta.

Ielu savienojumi 
Vaļņu iela ir savienota ar šādām ielām:
 Raiņa iela
 Sudrabu Edžus iela

Vēsture 

Iela izveidojās pēc pilsētas nocietinājumu nojaukšanas 19. gadsimta sākumā. Tā veda no Upes ielas gar Jelgavas gāzes fabriku līdz Palejas ielai un tika saukta par Malkas ielu, vēlāk par I Valles ielu (I. Wallstraße). 1924. gada augustā pārdēvēta par Elektrības ielu.
Sagrautos ielas galus pēc Otrā pasaules kara pārveidoja un izveidoja tagadējos savienojumus ar Raiņa ielu un Sudrabu Edžus ielu.

Atsauces 

Ielas Jelgavā
Gruzija 2000. gada vasaras olimpiskajās spēlēs

Gruzija piedalījās 2000. gada vasaras olimpiskajās spēlēs, kas notika Austrālijas pilsētā Sidnejā no 2000. gada 15. septembra līdz 1. oktobra. Šī bija otrā reize, kad Gruzija  piedalījās vasaras olimpiskajās spēlēs, kopš Padomju Savienības sabrukuma.

Gruzijas olimpisko komandu 2000. gada vasaras olimpiskajās spēlēs veidoja 36 sportisti, 27 vīrieši un 9 sievietes, kuri startēja 13 olimpiskajos sporta veidos. Visvairāk sportistu, 13 sportisti, no Gruzijas startēja cīņas sportā. Gruzija pirmo reizi bija pārstāvēta peldēšanā. 

Gruzija šajās vasaras olimpiskajās spēlēs izcīnīja 6 bronzas medaļas, tādējādi ierindojoties 68. vietā pēc iegūto medaļu kopskaita. Trīs no sešām medaļām tika izcīnītas cīņas sportā un tās izcīnīja Akaki Čačua, Muhrans Vahtangadze un Eldars Kurtanidze. Vladimers Čanturija izcīnīja medaļu boksā, Giorgijs Vazagašvili izcīnīja medaļu džudo un Giorgijs Asanidze izcīnīja medaļu svarcelšanā.

Gruzijas karognesējs olimpisko spēļu atklāšanas ceremonijā bija svarcēlājs Giorgijs Asanidze.

Medaļnieki 
  Skatīt arī: 2000. gada vasaras olimpisko spēļu medaļu tabula un 2000. gada vasaras olimpisko spēļu medaļnieki

Sadalījums sporta veidiem

Dalībnieki

Sportistu sadalījums sporta veidiem

Sportistu uzskaitījums

Vīrieši 
 Giorgijs Asanidze ()
 Emzarioss Betinidiss ()
 Zurabs Beridze ()
 Aleksandrs Cercvadze ()
 Akaki Čačua ()
 Vladimers Čanturija ()
 Genādijs Čhaidze ()
 Aleksijs Davitašvili ()
 Iverijs Džikurauli ()
 Iļja Giorgadze ()
 Mirians Giorgadze ()
 Muhrans Gogija ()
 Georgijs Gugava ()
 Koba Guliašvili ()
 Nestors Hergiani ()
 Teimurazs Hurtsilava ()
 Eldars Kurtanidze ()
 Gurams Mčedlidze ()
 Tariels Melelašvili ()
 Aleksijs Modebadze ()
 Dāvids Pogosiāns ()
 Giorgijs Revazišvili ()
 Ruslan Rusidze ()
 Valērijs Sarava ()
 Otars Tušišvili ()
 Muhrans Vahtangadze ()
 Giorgijs Vazagašvili ()

Sievietes 
 Asmata Diasamidze ()
 Rusudana Hoperija ()
 Hatuna Kvrivišvili-Loriga ()
 Nino Luarsabišvili-Uhadze ()
 Nana Nebieridze ()
 Hatuna Putkaradze-Narimanidze ()
 Nino Salukvadze ()
 Tamāra Šanidze ()
 Inga Tavdišvili ()

Ārējas saites 
 Georgia at the 2000 Sydney Summer Games

Valstis 2000. gada vasaras olimpiskajās spēlēs
2000
Jeļena Glazova

Jelena Glazova (dzimusi 1979. gada 26. decembrī) ir Latvijas krievu dzejniece, mūziķe un māksliniece.

Biogrāfija 
Studējusi Latvijas Kultūras akadēmijā. 2013. gadā ieguvusi maģistra grādu Latvijas Mākslas akadēmijas Vizuālās komunikācijas nodaļā. Kopš 2013. gada studē Latvijas Mākslas akadēmijas doktorantūrā.

Kritiķe Ilva Skulte raksturo krājumu "Alkatība" kā laikmetīgas estētikas manifestāciju un tiekšanos pēc īstuma: "Alkatība, šī, ētiski raugoties, sliktā, nosodāmā, amorālā iezīme, kas raksturo subjektu, kas stāv aiz aprautajām replikām vairākos Glazovas dzejoļos un ko, visticamāk, par nosodāmu uzskata autore pati, — alkatība sajūtama kā libido, bet arī kā alkas pēc dzīves, pēc īstuma un brīvības, ko dažādu iemeslu dēļ mūsu neoliberālajā sabiedrībā joprojām nejūtam pilnībā savā rīcībā."
Jeļenas Glazovas darbi publicēti tādos žurnālos kā Воздух, Октябрь un literatūras portālos textonly.ru, polutona.ru, oblaka.ee, punctummagazine.lv. Darbi tulkoti arī latviešu, lietuviešu, igauņu, zviedru, somu, angļu un poļu valodās. Atdzejo mūsdienu latviešu autorus krievu valodā.

Organizējusi dzejas festivālu  Dzejnieka asinis (2014—2016).

Viena no literatūras festivāla Dzeja bez robežām rīkotājām.

Grāmata "Transfēri" nominēta Literatūras gada balvai nominācijā "Labākā debija".

Bibliogrāfija 
 Алчность / Alkatība [krievu un latviešu val., atdz. Arvis Viguls. Rīga: Valters Dakša, 2019.
 Plasma [igauņu un angļu valodā]. Tartu: Paranoia, 2014.
 Трансферы / Transfēri [krievu un latviešu val., atdz. Toms Treibergs un Svens Kuzmins. Rīga: Orbīta, 2013.

Diskogrāfija 
 OBS13 (Kopā ar mūziķu duo Wozzeck (RU)). Formāts: MC un lejupielāde. Čehija: Obsedante, 2013.
 Edgars Rubenis & Ilia Belorukov / Jelena Glazova. Formāts: MC. Ukraina: Quasi Pop Records, 2013.
 Mackbeth (Kopā ar Alexei Borisov (RU)). Formāts: MC un lejupielāde. Ukraina: Freak Friendly D.I.Y., 2015.
 Bisamråtta (Kopā ar Grogorij Avrorin (RU)). Formāts: MC un lejupielāde. Krievija: Spina!Rec, 2015.
 Distant Light, Super Marquee: Live at Nabaklab. Formāts: MC un lejupielāde. Igaunija: Trash Can Dance, 2017.
 Idiot's Gold (Kopā ar duo ASTMA (RU)). Formāts: MC un lejupielāde. Ukraina: Freak Friendly D.I.Y., 2017.
 Medea's Disco (Kopā ar duo ASTMA (RU)). Formāts: CD, MC un lejupielāde. Russia: Bornos Product, 2017.
 Die Ursprünge (Kopā ar mūziķi Leo Lobrev (UK)). Formāts: MC. Lielbritānija: Cruel Nature Records, 2018.
 For Ghosts (Kopā ar mūziķiem Alexei Borisov un Katya Rekk (RU)). Formāts: lejupielāde. Kanāda: Ton Doigt Dans Mon Cul Netlabel, 2018.

Atsauces

Ārējās saites 
 Jeļenas Glazovas mājaslapa 

Latvijas dzejnieki
Rakstnieces
Latvijas Kultūras akadēmijas absolventi
Rīgā dzimušie
Meitene no fabrikas

Meitene no fabrikas () ir 2006. gada biogrāfiska filma, kuras režisors ir Džordžs Hikenlūpers. Galvenās lomas filmā atveido Sjēna Millere, Gajs Pīrss, Heidens Kristensens, Mena Suvari, Šons Hatosijs un Džimijs Felons. Filmas pirmizrāde notika .

Filma veidota par sabiedrības dāmas Edijas Sedžvikas dzīvi, kāpumu pa karjeras kāpnēm, kā arī viņas attiecībām ar Endiju Vorholu.

Atsauces

Ārējās saites 

2006. gada filmas
ASV filmas
Biogrāfiskas filmas
Layer Cake

Layer Cake ir 2004. gada kriminālfilma, kas balstīta uz Dž. Dž. Konolija tāda paša nosaukuma romānu. Filmas režisors un viens no producentiem ir Metjū Vons. Galvenās lomas filmā atveido Denjels Kreigs, Kolms Mīnijs, Kenets Krenhams, Džordžs Heriss, Džeimijs Formans, Maikls Gembons un Sjēna Millere. Filmas pirmizrāde notika .

"XXXX" ir veiksmīgs narkotiku dīleris, kurš vēlas pamest narkotiku biznesu. Neilgi pirms viņa plānotās priekšlaicīgās pensionēšanās XXXX no sava šefa saņem divus uzdevumus: atrast šefa partnera no narkotikām atkarīgo meitu Čārliju, kura ir pazudusi, kā arī pārraudzīt viena miljona ekstazī tablešu iegādi no bandīta "Hercoga".

Atsauces

Ārējās saites 

2004. gada filmas
Apvienotās Karalistes filmas
Alfijs (filma)

Alfijs () ir 2004. gada romantiska komēdija, kas balstīta uz 1966. gada Lielbritānijas filmu ar tādu pašu nosaukumu. Filmas režisors, kā arī viens no producentiem un scenārija autoriem ir Čārlzs Šaiers. Galvenās lomas filmā atveido Marisa Tomei, Džūds Lo un Sūzana Sarandona. Filmas pirmizrāde notika .

Alfijs Elkinss ir brunču mednieks, kurš drīz vien tiek spiests pārskatīt savu šķietami bezrūpīgo eksistenci.

Atsauces

Ārējās saites 

2004. gada filmas
ASV filmas
Apvienotās Karalistes filmas
Kinokomēdijas
Drāmas
Poti

Poti (, ) ir ostas pilsēta Gruzijas rietumos, Melnās jūras krastā, Megrelijas-Augšvanetijas mhares administratīvais centrs. 2014. gadā Poti dzīvoja 41 465 iedzīvotāju.

Atsauces

Ārējās saites 

Gruzijas pilsētas
PSRS kara flotes bāzes
Megrelija-Augšsvanetija
Martins Marinčins

Martins Marinčins (, dzimis ) ir slovāku hokejists, spēlē aizsarga pozīcijā. Pašlaik (2019) Marinčins pārstāv NHL komandu Toronto "Maple Leafs". Iepriekš Marinčins ir spēlējis Edmontonas "Oilers" un AHL komandā Oklahomasitijas "Barons".

Slovākijas hokeja izlases sastāvā ir spēlējis 2014., 2016. un 2019. gada Pasaules čempionātā, kā arī 2014. gada ziemas olimpiskajās spēlēs.

Ārējās saites 

1992. gadā dzimušie
Košices apgabalā dzimušie
Slovākijas hokejisti
Edmontonas "Oilers" spēlētāji
Toronto "Maple Leafs" spēlētāji
Hokejisti 2014. gada ziemas olimpiskajās spēlēs
Hokejisti 2022. gada ziemas olimpiskajās spēlēs
Vislabākā eksotiskā viesnīca Kliņģerīte

Vislabākā eksotiskā viesnīca Kliņģerīte () ir 2011. gada komēdija, kas balstīta uz Deboras Mogačas romānu These Foolish Things. Filmas režisors ir Džons Madens. Galvenās lomas filmā atveido Džūdija Denča, Bills Naigijs, Penelope Viltone, Devs Patels, Selija Imrija un Megija Smita. Filmas pirmizrāde notika . 2015. gadā filmai iznāca turpinājums "Vēl viena vislabākā eksotiskā viesnīca Kliņģerīte".

Britu pensionāri dodas uz Indiju, lai dzīvotu kādā viesnīcā, ko viņi uzskata par nesen atjaunotu. Lai arī viesnīca "Kliņģerīte" nav tik grezna, kā reklāmā, tā tomēr drīz vien sāk patīkami pārsteigt viesnīcas iemītniekus.

Atsauces

Ārējās saites 

2011. gada filmas
Apvienotās Karalistes filmas
Kinokomēdijas
Drāmas
Vēl viena vislabākā eksotiskā viesnīca Kliņģerīte

Vēl viena vislabākā eksotiskā viesnīca Kliņģerīte () ir 2015. gada komēdija, kuras režisors ir Džons Madens. Galvenās lomas filmā atveido Džūdija Denča, Bills Naigijs, Penelope Viltone, Devs Patels, Selija Imrija, Megija Smita, Ričards Gīrs un Ronalds Pikaps. Filmas pirmizrāde notika  Apvienotajā Karalistē. Filma ir turpinājums 2011. gada filmai "Vislabākā eksotiskā viesnīca Kliņģerīte".

Viesnīcas "Kliņģerīte" menedžeris Sonijs cenšas piepildīt savu sapni par vēl vienas viesnīcas atvēršanu.

Atsauces

Ārējās saites 

2015. gada filmas
Apvienotās Karalistes filmas
ASV filmas
Kinokomēdijas
Drāmas
Zilacainais Mikijs

Zilacainais Mikijs () ir 1999. gada romantiska kriminālkomēdija, kuras režisors ir Kellijs Makins. Galvenās lomas filmā atveido Hjū Grānts, Džeimss Kāns Žanna Triplhorna, Bārts Jangs, Džeimss Fokss un Džo Viterelli. Filmas pirmizrāde notika .

Angļu izsolītājs Mikijs lūdz mafijas bosa meitas roku, tomēr drīz vien saprot, ka šīs rīcības no viņa sāks prasīt zināmu "palīdzību".

Atsauces

Ārējās saites 

1999. gada filmas
Apvienotās Karalistes filmas
ASV filmas
Kinokomēdijas
Lorenzo's Oil

Lorenzo's Oil ir 1992. gada drāma, kuras režisors, kā arī viens no producentiem un scenārija autoriem ir Džordžs Millers. Galvenās lomas filmā atveido Niks Nolte, Sūzana Sarandona, Pīters Ustinovs un Zaks O'Mallijs Grīnburgs. Filmas pirmizrāde notika .

Kādu dienu puikam Lorenco atklāj slimību, kas ir tik reti sastopama, ka neviens nestrādā pie slimības ārstēšanas, tāpēc Lorenco tēvs nolemj uzzināt visu par slimību un atrisināt problēmu paša spēkiem.

Atsauces

Ārējās saites 

1992. gada filmas
ASV filmas
Drāmas
Džordža Millera filmas
Kamenska-Šahtinska

Kamenska-Šahtinska () ir pilsēta Krievijā, Rostovas apgabala rietumos. Administratīvi pilsēta ir Kamenskas-Šahtinskas pilsētas apgabals, neietilpst kādā no rajoniem. Atrodas Severskijdoņecas upes labajā krastā, 142 km no Rostovas pie Donas. 2017. gadā Kamenskā-Šahtinskā dzīvoja 89,7 tūkstoši iedzīvotāju. Pilsētas pašreizējais nosaukums tika pieņemts 1929. gadā, pirms tam tās nosaukums bija Kamenska, bet vēl pirms tam arī Kamenskaja.

Ārējās saites 

Rostovas apgabala pilsētas
Pernikas apgabals

Pernikas apgabals () ir apgabals Bulgārijas rietumos, nosaukts tā administratīvā centra — Pernikas — vārdā. Ziemeļos un dienvidaustrumos tas robežojas ar Sofijas apgabalu, ziemeļaustrumos ar Sofijas pilsētas apgabalu, dienvidos ar Kjustendilas apgabalu, bet rietumos ar Serbiju. Administratīvi sīkāk Pernikas apgabals dalās 6 pašvaldībās. 2016. gadā Pernikas apgabalā dzīvoja 124 tūkstoši iedzīvotāji. Lielākās pilsētas ir Pernika un Radomira.

Ārējās saites

Bulgārijas apgabali
Smoļanas apgabals

Smoļanas apgabals () ir apgabals Bulgārijas dienvidos, nosaukts tā administratīvā centra — Smoļanas — vārdā. Rietumos tas robežojas ar Blagojevgradas apgabalu, ziemeļrietumos ar Pazardžikas apgabalu, ziemeļos ar Plovdivas apgabalu, austrumos ar Kardžali apgabalu, bet dienvidos ar Grieķiju. Administratīvi sīkāk Smoļanas apgabals dalās 10 pašvaldībās. 2016. gadā Smoļanas apgabalā dzīvoja 109 tūkstoši iedzīvotāji. Lielākās pilsētas ir Smoļana, Devina, Čepelare, Madana, Dospata un Zlatograda.

Ārējās saites 

Bulgārijas apgabali
Ļubova Volosova

Ļubova Volosova (; dzimusi ) ir Krievijas brīvā stila cīkstone, olimpiskās bronzas medaļas ieguvēja (2012), divkārtējā Eiropas čempione (2006, 2010), vairākkārtējā pasaules čempionātu medaļniece, Krievijas Nopelniem bagātā sporta meistare (2010), trīskārtējā Krievijas čempione (2006, 2007, 2011).

Biogrāfija 
Ļubova Volosova dzimusi 1982. gada 16. augustā Krasnojarskas novada Taštipas ciemā. Ar cīņas sportu sāka nodarboties 1994. gadā 12 gadu vecumā. Viņas pirmais treneris bija Oļegs Sagatajevs. 1998. gadā Volosova iekļuva Krievijas jaunatnes, bet pēc tam arī pieaugušo izlases sastāvā. 1998. gadā viņā izpildīja Krievijas Sporta meistara, 2001. gadā Krievijas Starptautiskās klases sporta meistara normatīvu. Mācoties Angarskas olimpisko rezervju skolā, viņa uzvarēja Pasaules brīvās cīņas čempionātu kadetiem. No 2004. gada dzīvo un trenējas Ulanudē Krievijas Nopelniem bagātā trenera Andreja Buzina vadībā.  

2012. gada 8. augustā olimpiskajās spēlēs Londonā Volosova cīņā par iekļūšanu finālā zaudēja ķīnietei Dzjinai Žuisjue. Tai pašā dienā, uzvarot polieti Evu Mihaliku viņa izcīnīja bronzas medaļu. 

Pēc olimpiādes uz laiku atstāja lielo sportu, dzīvoja Ulanudē un nodarbojās biznesu un mācījās Burjatijas Valsts universitātes Juridiskajā fakultātē. No 2015. gada strādā OMON "Krečet" vienībā.

2016. gadā mēģināja atgriezties lielajā sportā, Krievijas čempionātā cīņās sportā ieguva bronzas medaļu svara kategorijā līdz 63 kg, bet olimpiādei nekvalificējās.

Apbalvojumi un pagodinājumi 
 Ordeņa "Par nopelniem Tēvijas labā", 2. pakāpes medaļa.
 Ulanudes Goda pilsone.
 Ļubovas Volosovas vārds iekalts uz Londonas olimpiskajām spēlēm veltītās Krievijas bankas 10 rubļu piemiņas monētas.

Atsauces

Ārējās saites 

1982. gadā dzimušie
Krievijas cīkstoņi
2012. gada vasaras olimpisko spēļu dalībnieki
Olimpiskās bronzas medaļas ieguvēji
Krievijas Nopelniem bagātie sporta meistari
Olimpiskie bronzas medaļnieki cīņas sportā
Beverlihilsas policists

Beverlihilsas policists () ir 1984. gada asa sižeta komēdija, kuras režisors ir Mārtins Brests. Galvenās lomas filmā atveido Edijs Mērfijs, Džadžs Reinholds, Džons Eštons, Liza Eilbahere un Ronijs Kokss. Filmas pirmizrāde notika  Losandželosā. Filmai iznākuši divi turpinājumi: 1987. gada filma "Beverlihilsas policists 2" un 1994. gada filma "Beverlihilsas policists 3".

Brīvdomājošs Detroitas policists Aksels Foulijs sāk izmeklēt kādu slepkavību, kas saistīta ar pavisam atšķirīgās Beverlihilsas kultūru.

Atsauces

Ārējās saites 

1984. gada filmas
ASV filmas
Kinokomēdijas
Beverlihilsas policists 2

Beverlihilsas policists 2 () ir 1987. gada asa sižeta komēdija, kuras režisors ir Tonijs Skots. Galvenās lomas filmā atveido Edijs Mērfijs, Džadžs Reinholds, Jirgens Prohnovs, Džons Eštons, Ronijs Kokss un Brigita Nīlsena. Filmas pirmizrāde notika  Losandželosā. Filma ir turpinājum 1984. gada filmai "Beverlihilsas policists", savukārt 1994. gadā abām filmām iznāca vēl viens turpinājums "Beverlihilsas policists 3".

Aksels Foulijs atkal apvienojas ar Beverlihilsas detektīviem Billiju Rouzvudu un Džonu Tagartu, lai apturētu bandu, kas nodarbojas ar laupīšanām un ieroču kontrabandu.

Atsauces

Ārējās saites 

1987. gada filmas
ASV filmas
Kinokomēdijas
Tonija Skota filmas
Beverlihilsas policists 3

Beverlihilsas policists 3 () ir 1994. gada asa sižeta komēdija, kuras režisors ir Džons Lendiss. Galvenās lomas filmā atveido Edijs Mērfijs, Džadžs Reinholds, Hektors Elizondo un Terēze Rendla. Filmas pirmizrāde notika . Filma ir turpinājum 1984. gada filmai "Beverlihilsas policists" un 1987. gada filmai "Beverlihilsas policists 2".

Aksels Foulijs izmeklē lietu par auto zagļu bandu un saskaras ar kādu vēl nopietnāku lietu: tie paši vīri, kuri nošāva Aksela priekšnieku, Losandželosas atrakciju parkā nodarbojas ar viltotas naudas lietām.

Atsauces

Ārējās saites 

1994. gada filmas
ASV filmas
Kinokomēdijas
Amerikāņu sapnis

Amerikāņu sapnis () ir 2006. gada komēdija, kuras režisors, scenārija autors un viens no producentiem ir Pols Veics. Galvenās lomas filmā atveido Hjū Grānts, Deniss Kveids, Mārsija Geja Hārdena, Vilems Defo un Mendija Mūra. Filmas pirmizrāde notika .

American Dreamz ir ļoti populārs televīzijas dziedāšanas konkurss, kura jaunā sezona pievērsusi visas valsts uzmanību, jo spēcīgu konkurenci viens otram sagādā jauna Vidējo Rietumu meitene un šovu dziesmas mīlošs jaunietis no Orindžas apgabala.

Atsauces

Ārējās saites 

2006. gada filmas
ASV filmas
Kinokomēdijas
Par puiku

Par puiku () ir 2006. gada romantiska komēdija, kas balstīta uz Nika Hornbija tāda paša nosaukuma romānu. Filmas režisori un vieni no scenārija autoriem ir Pols Veics un Kriss Veics. Galvenās lomas filmā atveido Hjū Grānts, Toni Kolete, Reičela Vaisa un Nikolass Holts. Filmas pirmizrāde notika  Lielbritānijā.

Vills Frīmans ir cinisks un nenobriedis vīrietis. Markuss Brūers ir jauns pusaudzis, kurš dzīvo kopā ar māti un neiederas starp saviem skolasbiedriem. Kādu dienu abi nejauši iepazīstas un sadraudzējas, kā rezultātā Villa dzīve sāk mainīties uz labāko pusi.

Atsauces

Ārējās saites 

2006. gada filmas
ASV filmas
Apvienotās Karalistes filmas
Francijas filmas
Vācijas filmas
Kinokomēdijas
Drāmas
Murtaza Rahimovs

Murtaza Gubajdulovičs Rahimovs (krievu: Муртаза́ Губайду́ллович Рахи́мов; bašķīru: Мортаза Ғөбәйҙулла улы Рәхимов); dzimis 1934. gada 17. februārī ir baškīru politiķis, Krievijas federālā subjekta Baškortostānas Republikas prezidents no 1993. līdz 2010. gadam.

Biogrāfija 
Murtaza Rahimovs dzimis 1934. gada 17. februārī Tavakanovas ciemā Kugarčinskas rajonā, Baškīrijas Autonomajā Padomju Sociālistiskajā Republikā.

Beidzis Ufas naftas tehnisko skolu un pēc tās strādājis Ufas naftas pārstādes rūpnīcā. 1964. gadā Rahimovs beidza Ufas naftas institūtu. Pēc tā sāka strādāt Novoufinskas rafinēšanas rūpnīcā. 1986. gadā viņš tika iecelts par šī uzņēmuma direktoru.

1989. gadā Rahimonvs tika ievēlēts par PSRS tautas deputātu, un tajā pašā gadā viņš tika iecelts par Baškortostānas Republikas Augstākās padomes priekšsēdētāju.

1993. gada novembrī Rahimovs tika izvirzīts par kandidātu federācijas padomes deputāta amatam, un tā paša gada decembrī Rahimovs tika ievēlēts par pirmo Baškortostānas prezidentu. 1998. gada 14. jūnijā viņš uz otro termiņu tika pārvēlēts par Baškortostānas prezidentu. 2003. gada 21. decembrī saskaņā ar Federālo likumu "Par galvenajām vēlēšanu tiesību garantijām un tiesībām piedalīties Krievijas Federācijas pilsoņu referendumā" Rahimovu ievēlēja par Baškortostānas prezidentu trešājā termiņā.

Rahimovs no 1993. līdz 2001. gadam bija Krievijas Federācijas Federālās asamblejas loceklis.

Šobrīd viņš ir Krievijas Federācijas Valsts padomes loceklis, Baškortostānas Republikas Padomes priekšsēdētājs un Baškortostānas Republikas Prezidenta padomes, Baškortostānas Republikas valsts dienestu starpdienestu padomes priekšsēdētājs.

Ārējās saites 

 The biography of Murtaza Rakhimov

Atsauces 

Baškortostānas cilvēki
Baškortostānā dzimušie
Ar Tautu Draudzības ordeni apbalvotie
Ar Darba Sarkanā Karoga ordeni apbalvotie
Ar ordeni "Goda Zīme" apbalvotie
Rokija Horora šausmu šovs

Rokija Horora šausmu šovs () ir 1975. gada muzikāla šausmu komēdija, kas balstīta uz 1973. gada tāda paša nosaukuma muzikālu izrādi. Filmas režisors un viens no scenārija autoriem ir Džims Šarmans. Galvenās lomas filmā atveido Tims Karijs, Sūzana Sarandona un Berijs Bostviks. Filmas pirmizrāde notika .

Filmas galvenie varoņi ir nesen saderinājies pāris Breds un Dženeta, kuru mašīna salūst netālu no kādas pils. Breds un Dženeta dodas meklēt palīdzību uz šo pili, tomēr atrod tajā svešniekus sarežģīti veidotos tērpos, kuri atzīmē gadskārtēju sanāksmi.

Atsauces

Ārējās saites 

1975. gada filmas
ASV filmas
Apvienotās Karalistes filmas
Kinokomēdijas
Šausmu filmas
Mironis nāk

Mironis nāk () ir 1995. gada krimināldrāma, kas balstīta uz 1973. gada tāda paša nosaukuma grāmatu. Filmas režisors, scenārija autors un viens no producentiem ir Tims Robinss. Galvenās lomas filmā atveido Šons Penns, Sūzana Sarandona, Roberts Proskis, Reimonds Dž. Berijs, R. Lī Ermijs un Skots Vilsons. Filmas pirmizrāde notika .

Mūķene Helēna, kurai jāmierina slepkava Metjū Ponselets, kurš notiesāts uz nāvessodu, sāk izprast gan pašu slepkavu, gan viņa upuru ģimenes.

Atsauces

Ārējās saites 

1995. gada filmas
ASV filmas
Drāmas
Klients (filma)

Klients () ir 1994. gada trilleris, kas balstīts uz Džona Grišama tāda paša nosaukuma romānu. Filmas režisors ir Džoels Šūmahers. Galvenās lomas filmā atveido Sūzana Sarandona, Tomijs Lī Džonss, Breds Renfro, Mērija-Luīze Pārkere, Entonijs Lapaglija, Entonijs Edvardss un Osijs Deiviss. Filmas pirmizrāde notika .

11 gadus vecais Marks un viņa mazais brālis Rikijs piedzīvo mafijas advokāta V. Džeroma Kliforda pašnāvību. Autoritātes un mafija saprot, ka Klifords varētu būt pateicis Markam, kur ir aprakts Luiziānas senators, kuru nogalinājis mafijas bosa radinieks. Lai aizstāvētu sevi gan no apgabala advokāta, gan mafijas, Marks sev noalgo advokāti Redžīnu.

Atsauces

Ārējās saites 

1994. gada filmas
ASV filmas
Atlantic City (filma)

Atlantic City ir 1980. gada romantiska kriminālfilma, kuras režisors ir Luiss Malle. Galvenās lomas filmā atveido Sūzana Sarandona, Bārts Lankasters, Keita Rīda, Roberts Džojs, Mišels Pikolli, Els Vaksmans un Holisa Maklārena. Filmas pirmizrāde notika  Francijā.

Filma saņēma piecas Amerikas Kinoakadēmijas balvas nominācijas: Labākā filma, Labākais režisors, Labākais aktieris galvenajā lomā, Labākā aktrise galvenajā lomā un Labākais oriģinālscenārijs.

Korumpētā pilsētā gangsteris un marihuānas pārdevēja atsvešinātā sieva nonāk kopā bīštamā piedzīvojumā, kas sevī ietver mīlestību, naudu un narkotikas.

Atsauces

Ārējās saites 

1980. gada filmas
Kanādas filmas
Francijas filmas
Romantikas filmas
Toms Grēviņš

Toms Grēviņš (dzimis ) ir dīdžejs, radio un televīzijas raidījumu vadītājs un mūzikas žurnālists. Pašlaik strādā Latvijas Radio 5, kur vada raidījumu "Pieci brauc".

Biogrāfija 
Toms Grēviņš dzimis Rīgā, viņa vecāki ir teātra zinātnieki Māris Grēviņš un Gundega Saulīte. Vecvecāki bija dzejnieki Valdis Grēviņš un Bruno Saulītis, kā arī teātra kritiķe Anna Grēviņa.

Radio dīdžeja karjeru sācis Radio SWH, vēlāk šo kanālu ar vairākiem kolēģiem pametis un izveidojis Radio 101. Bijis viens no Latvijas Radio 5 idejas autoriem un strādā tur no kanāla pirmsākumiem. No 2013. gada līdz 2021. gada 10. septembrim vadīja savu programmu “Pieci rīti”.

Kopš Valtera Frīdenberga nāves 2018. gadā ir skolēnu erudīcijas raidījuma “Gudrs, vēl gudrāks” vadītājs. Ir labdarības akcijas "Dod pieci" idejas autors un dalībnieks.

Privātā dzīve 
2013. gadā apprecējies ar kulinārijas žurnālisti, publicisti un blogeri Lauru Grēviņu (dzimušu Skudrīti). Laulībā dzimuši divi dēli. 2022. gadā pāris izšķīries. 

Toms Grēviņš dzīvo Mežaparkā.

Viņa vaļasprieki ir skaņu plašu kolekcionēšana un skriešana.

Atsauces

Ārējās saites 

Rīgā dzimušie
Latvijas cilvēki
Dīdžeji
Latviešu radio dīdžeji
Latvijas Televīzijas darbinieki
Latviešu valodā rakstošie
Latvijas žurnālisti
Latvijas Radio ētera personības
Bills Heiders

Viljams Tomass "Bills" Heiders Jr. (dzimis ) ir amerikāņu komiķis, aktieris, balss aktieris, producents, rakstnieks un režisors. Vislabāk zināms no lomām Saturday Night Live (2005—2013), par kuru viņš tika nominēts četrām Emmy balvām. Tēlojis dažādas lomas parodiju seriālā par dokumentālajām filmām
Documentary Now! (2015—pašlaik) kurā viņš tēlo kopā ar Fredu Armisenu un citiem.

Viņš arī kopīgi ar Aleku Bergu izveidojis seriālu, kurā arī tēlo galveno lomu, Beriju Berkmenu un arī režisējis dažas epizodes HBO seriālā Barry, kura pirmizrāde notika 2018. gada 25. martā. Jau šova pirmajā sezonā tika nominēts trim Emmy balvām, vienu no tām iegūstot. Atveidojis lomas tādās filmās kā "Karstgalvis Rods" (2007), "Tas — otrā nodaļa" (2019), tēlojis galveno lomu dramatiskajā komēdijā The Skeleton Twins (2014), kurā darbojies kopā ar Kristenu Vigu, kā arī atveidojis lomas tādas filmās kā "Pols" (2011), "Draiskule" (2015), "Nakts muzejā 2" (2009) un "Supergriboši" (2007) un "LDM: Lielais draudzīgais milzis" (2016). Viņš arī ir ierunājis dažādas lomas multiplikācijas filmās, piemēram, "Prāta spēles" (2015), "Cīsiņu klubs" (2016) un daudzās citās.

Ārējās saites 

Komiķi
1978. gadā dzimušie
Amerikāņu kinoaktieri
Oklahomā dzimušie
Morics Millers

Morics Millers (, dzimis ) ir Vācijas hokejists, spēlē aizsarga pozīcijā. Pašlaik (2019) Millers pārstāv Vācijas hokeja līgas klubu Ķelnes "Haie". Visu savu karjeru ir spēlējis Ķelnes komandā.

Vācijas hokeja izlases sastāvā ir spēlējis astoņos Pasaules čempionātos un 2018. gada ziemas olimpiskajās spēlēs, kur ieguva sudraba medaļu.

Ārējās saites 

1986. gadā dzimušie
Vācijas hokejisti
Hokejisti 2018. gada ziemas olimpiskajās spēlēs
Olimpiskās sudraba medaļas ieguvēji
Hokejisti 2022. gada ziemas olimpiskajās spēlēs
Matiass Plahta

Matiass Plahta (, dzimis ) ir Vācijas hokejists, spēlē uzbrucēja pozīcijā. Pašlaik (2019) Plahta pārstāv Vācijas hokeja līgas klubu Manheimas "Adler". Iepriekš Plahta ir spēlējis AHL komandās Springfīldas "Falcons" un Skrentonas "Penguins". Manheimas "Adler" komandas sastāvā ir divas reizes kļuvis par Vācijas čempionu.

Vācijas hokeja izlases sastāvā ir piedalījies piecos Pasaules čempionātos un 2018. gada ziemas olimpiskajās spēles, kur ieguva sudraba medaļu.

Ārējas saites 

1991. gadā dzimušie
Vācijas hokejisti
Manheimas "Adler" spēlētāji
Bādenē-Virtembergā dzimušie
Hokejisti 2018. gada ziemas olimpiskajās spēlēs
Olimpiskās sudraba medaļas ieguvēji
Hokejisti 2022. gada ziemas olimpiskajās spēlēs
Mario Kempe

Mario Kempe (, dzimis ) ir zviedru hokejists, spēlē uzbrucēja pozīcijā. Pašlaik (2019) Kempe pārstāv KHL komandu Maskavas CSKA. 

Viņa brālis Adrians arī ir hokejists.

Spēlētāja karjera 
Iepriekš Kempe ir spēlējis Allsvenskan līgas komandā Mora IK, SHL līgas komandās Rögle BK, Djurgårdens IF, Modo Hockey un KHL komandā Podoļskas "Vitjaz". No 2017. līdz 2019. gadam 70 spēles NHL kluba Arizonas "Coyotes" rindās.

Zviedrijas hokeja izlases sastāvā ir spēlējis 2019. gada Pasaules čempionātā.

Ārējās saites 

1988. gadā dzimušie
Zviedrijas hokejisti
Podoļskas "Vitjaz" spēlētāji
Arizonas "Coyotes" spēlētāji
Maskavas CSKA spēlētāji
Vesternorlandes lēnē dzimušie
Dienvidslāvijas bombardēšana

Dienvidslāvijas bombardēšana, oficiālais nosaukums — Operācija “Sabiedroto spēks” (), bija NATO veikta militāra operācija Kosovas krīzes laikā pret Dienvidslāvijas Federatīvo Republiku no  līdz , kuras mērķis bija pārtraukt serbu militāristu veikto Kosovas albāņu vajāšanu un uzsākto etnisko tīrīšanu. Militārās operācijas laikā tika veikti aptuveni 2300 uzlidojumu, kuru rezultātā upuru skaits sasniedza 2500, no kuriem aptuveni 500 bija civiliedzīvotāji. Pēc bombardēšanas Dienvidslāvijas bruņotie spēki tika izvesti Kosovas, kas tiek uzskatīta par Kosovas krīzes beigām.

Ārējās saites 

1999. gads
Dienvidslāvijas kari
Agņeška Veščeka

Agņeška Veščeka (; dzimusi ) ir poļu brīvā stila cīkstone, 2008. gada vasaras olimpisko spēļu, universiādes un četru Eiropas čempionātu bronzas medaļu ieguvēja.

Biogrāfija 
Ar brīvo cīņu Agņeška Veščeka sāka nodarboties 2000. gadā, 17 gadu vecumā. Sakarā ar to, ka viņa sāka cīnīties salīdzinoši vēlu, viņai nav sasniegumu junioru vecumā. Pirmo ievērojamāko panākumu viņa guva 2004. gadā, kad Lodzā pasaules studentu čempionātā svara kategorijā līdz 72 kg aiz amerikāņu cīkstones Stefanijas Lī ieguva otro vietu. 2005. gadā Varnā viņa pirmo reizi piedalījās Eiropas čempionātā un ieņēma 7. vietu. 2005. gadā Izmirā Universiādes brīvās cīņas sacensībās viņa izcīnīja 3.vietu un bronzas medaļu. Tajā pašā gadā Budapeštā notikušajā pasaules čempionātā viņa uzvarēja pirmajā cīņā, bet pēc tam zaudēja amerikānietei Irisai Smitai un bulgārietei Stankai Zlatevai, iegūstot tikai 12. vietu.

2006.gada Eiropas čempionātā Maskavā svara kategorijā līdz 67 kg Agņeška Veščeka izcīnīja bronzas medaļu aiz Jeļenas Perepjolkinas un Kristīnes Odriņas. Tā paša gada Pasaules čempionātā Guandžou viņa uzvarēja pirmajā cīņā, zaudēja otrajā un ieguva 8.vietu. 2007. gads Agņeškai Veščekai bija ļoti līdzīgs - viņa vispirms izcīnīja bronzas medaļu Eiropas čempionātā, bet pasaules čempionātā cīnījās neveiksmīgi un šoreiz palika 16. vietā. Savukārt 2008. gada sezona noritēja pretēji 2006. un 2007. gada sezonām. 2008. gada sezonas sākums bija neveiksmīgs — Eiropas čempionātā Tamperē viņa ieņēma tikai 13. vietu. Pēc tam veiksmīgākas bija Pekinas Olimpiskajās spēles, kurās viņa izcīnīja olimpisko bronzas medaļu un svinēja vislielāko panākumu savā karjerā.

Papildus olimpiskajai bronzai Agņeška Veščeka ieguva bronzas medaļas 2009. gada Eiropas čempionātos Viļņā un 2011. gada Eiropas čempionātos Dortmundē. No 2009. līdz 2011. gadam viņa piedalījās tikai 2011. gada pasaules čempionātā Stambulā. Viņa tur zaudēja Stankai Zlatevai un Guzelei Manjurovai no Kazahstānas un nolaidās uz 30. vietu.

Piedaloties turnīros Sofijā, Taijuaņā un Helsinkos, viņa centās iegūt tiesības startēt 2012. gada vasaras olimpiskajās spēlēs Londonā. Tomēr attiecīgi iegūtās 3., 10. un 17. vietas viņai tādu iespēju nedeva.

Agņeška Veščeka ir arī daudzkārtēja Polijas čempione svara klasēs no 67 un līdz 72 kg.

Apbalvojumi un pagodinājumi 
 Zelta Nopelnu krusts (Polija, 2008).

Atsauces

Ārējās saites 

1983. gadā dzimušie
Polijas cīkstoņi
2008. gada vasaras olimpisko spēļu dalībnieki
2016. gada vasaras olimpisko spēļu dalībnieki
Olimpiskās bronzas medaļas ieguvēji
Lejassilēzijas vojevodistē dzimušie
2020. gada vasaras olimpisko spēļu dalībnieki
Olimpiskie bronzas medaļnieki cīņas sportā
Jaunība (filma)

Jaunība () ir 2015. gada drāma, kuras režisors un scenārija autors ir Paolo Sorentino. Galvenās lomas filmā atveido Maikls Keins, Hārvijs Keitels, Reičela Vaisa, Pols Deino, Džeina Fonda un Rolijs Serano. Filmas pirmizrāde notika  Kannu kinofestivālā.

Deivida Lenga komponētā dziesma Simple Song #3 tika nominēta Amerikas Kinoakadēmijas balvai kategorijā "Labākā dziesma".

Pensionēts orķestra diriģents Freds kopā ar meitu Lēnu un labāko draugu Miku atrodas atvaļinājumā Alpos, kad Freds saņem ielūgumu no karalienes Elizabetes II uzstāties prinča Filipa dzimšanas dienā.

Atsauces

Ārējās saites 

2015. gada filmas
Itālijas filmas
Apvienotās Karalistes filmas
Francijas filmas
Šveices filmas
Drāmas
Kinokomēdijas
Mūmija atgriežas

Mūmija atgriežas () ir 2001. gada asa sižeta piedzīvojumu filma, kuras režisors un scenārija autors ir Stīvens Sommerss. Galvenās lomas filmā atveido Brendans Freizers, Džons Hanna, Reičela Vaisa, Arnolds Voslū, Odeds Fērs, Dveins Džonsons un Patrīcija Velaskeza. Filmas pirmizrāde notika  Kannu kinofestivālā.

Filma ir turpinājums 1999. gada filmai "Mūmija". 2008. gadā filmai iznāca turpinājums "Mūmija: Pūķa imperatora kapenes", savukārt 2002. gadā iznāca prīkvels "Skorpionu karalis".

Imhotepa mumificētais ķermenis tiek nogādāts Londonā, kur viņš atkal pamostas un uzsāk savu terora kampaņu.

Atsauces

Ārējās saites 

2001. gada filmas
ASV filmas
Piedzīvojumu filmas
Divkauja (filma)

Divkauja () ir 2001. gada kara filma, kas balstīta uz Viljama Kreiga grāmatu Enemy at the Gates: The Battle for Stalingrad. Filmas režisors, kā arī viens no producentiem un scenārija autoriem ir Žans Žaks Ano. Galvenās lomas filmā atveido Džozefs Fainss, Džūds Lo, Reičela Vaisa, Bobs Hoskinss un Eds Hariss. Filmas pirmizrāde notika .

Filmā parādīts duelis starp PSRS snaiperi Vasiliju Zaicevu un Vērmahta snaiperu skolas direktoru Ervīnu Kēnigu.

Atsauces

Ārējās saites 

2001. gada filmas
ASV filmas
Vācijas filmas
Francijas filmas
ASV romantikas filmas
Romantikas filmas
Žana Žaka Ano filmas
Vanemuine

Vanemuine () ir Tartu 1870. gadā dibināts vecākais igauņu profesionālais teātris.

1865. gada 24. jūnijā Igauņu dziesmu svētku pamatlicējs un avīzes Postimees izdevējs Johans Voldemārs Jansens Tartu nodibināja Vanemuines biedrību (Vanemuise Selts), kas iesākumā vairāk pievērsās dziedāšanai un saviesīgu vakaru organizēšanai. 1870. gadā biedrības piecu gadu jubilejā biedrība iestudēja pirmo lugu igauniski, tā bija Lidijas Koidulas luga "Brālēns no Sāremā" (Saaremaa onupoeg). No 1878. līdz 1903. gadam teātri vadīja Augusts Viera. 

Iesākumā teātra izrādes notika Jāmas ielas namā, kas 1903. gadā nodega. 1906. gadā tika atklāta jauna teātra ēka, ko bija projektējis somu arhitekts Armass Lindgrēns. Jauno teātri līdz 1914. gadam vadīja Kārlis Mennings. Otrā pasaules kara laikā 1944. gadā teātra ēka nodega. Teātris tika pārcelts uz bijušo vācu teātra ēku, kas mūsdienās pazīstama kā teātra mazā ēka. Nodegušā teātra vietā 1967. gadā tika uzcelta jauna ēka ar 682 skatītāju vietām, bet 1970. gadā tika uzcelta koncertzāle ar 842 skatītāju vietām. Mazā ēka 1978. gadā nodega ugunsgrēkā, bet 1991. gadā tika atjaunota.

Ārējās saites 

 

Igaunijas kultūra
Tartu
Teātri
Tas — otrā nodaļa

"Tas — otrā nodaļa" () ir 2019. gada ASV pārdabiskā šausmu filma un turpinājums filmas "Tas" 2017. gadā uzņemtajai versijai. Abas filmas ir balstītas uz Stīvena Kinga 1986. gada romānu "Tas" Otru filmas daļu ir režisējis Endijs Musketi un sarakstījis Gerijs Daubermans.

27 gadus pēc viņu pirmās tikšanās ar briesmīgo klaunu Penīvaizu "Lūzeru Kluba" biedri ir izauguši un pārcēlušies uz citām vietām, līdz briesmīgs telefona zvans viņus atkal saved kopā, lai beidzot pabeigtu savu uzdevumu, ko viņi iesāka jau "Tas" pirmajā daļā.

Ārējās saites 

2019. gada filmas
Šausmu filmas
Tas
Ate Ohtamā

Ate Ohtamā (, dzimis ) ir somu hokejists, spēlē aizsarga pozīcijā. Pašlaik (2019) Ohtamā pārstāv Somijas hokeja līgas klubu Oulu "Kärpät". Iepriekš Ohtamā ir spēlējis KHL klubos Helsinku "Jokerit" un Kazaņas "Ak Bars". Divas reizes ir bijis Somijas čempions un 2018. gadā ar Kazaņas "Ak Bars" izcīnīja Gagarina kausu.

Somijas hokeja izlases sastāvā Ohtamā ir spēlējis piecos Pasaules čempionātos un 2018. gada ziemas olimpiskajās spēlēs.

Ārējās saites 

1987. gadā dzimušie
Somijas hokejisti
Helsinku "Jokerit" spēlētāji
Kazaņas "Ak Bars" spēlētāji
Oulu "Karpat" spēlētāji
Ziemeļpohjanmā dzimušie
Hokejisti 2018. gada ziemas olimpiskajās spēlēs
Hokejisti 2022. gada ziemas olimpiskajās spēlēs
Mihals Čajkovskis

Mihals Čajkovskis (, dzimis ) ir slovāku hokejists, spēlē aizsarga pozīcijā. Pašlaik (2019) Čajkovskis spēlē KHL klubā Maskavas "Dinamo". Iepriekš Čajkovskis ir spēlējis AHL klubos Hēršijas "Bears" un Šarlotas "Checkers" Slovākijas Ekstralīgas klubā Bratislavas "Slovan", Čehijas Ekstralīgas klubā Prāgas "Sparta" un KHL klubā Jekaterinburgas "Avtomobilist".

Slovākijas hokeja izlases sastāvā Čajkovskis ir spēlējis trijos Pasaules čempionātos un 2018. gada ziemas olimpiskajās spēlēs.

Ārējās saites 

1992. gadā dzimušie
Trnavas apgabalā dzimušie
Slovākijas hokejisti
Bratislavas "Slovan" spēlētāji
Jekaterinburgas "Avtomobilist" spēlētāji
Maskavas "Dinamo" spēlētāji
Hokejisti 2018. gada ziemas olimpiskajās spēlēs
Hokejisti 2022. gada ziemas olimpiskajās spēlēs
Uzticīgais dārznieks

Uzticīgais dārznieks () ir 2005. gada politisks trilleris, kas balstīts uz Džona de Karē tāda paša nosaukuma romānu.  Filmas režisors ir Fernando Meirejs. Galvenās lomas filmā atveido Ralfs Fainss, Reičela Vaisa, Denijs Hjūstons, Bills Naigijs un Pīts Postlvaits. Filmas pirmizrāde notika  ASV.

Reičela Vaisa par savu darbu filmā ieguva Amerikas Kinoakadēmijas balvu nominācijā "Labākā aktrise otrā plāna lomā".

Džastins Kveils ir britu vēstnieks Kenijā, kurš cenšas atrisināt sievas Tesas slepkavību.

Atsauces

Ārējās saites 

2005. gada filmas
ASV filmas
Vācijas filmas
Francijas filmas
Ķīnas filmas
Agora (filma)

Agora () ir 2009. gada vēsturiska drāma, kuras režisors un viens no scenārija autoriem ir Alehandro Amenabars. Galvenās lomas filmā atveido Reičela Vaisa, Makss Mingella un Oskars Izāks. Filmas pirmizrāde notika .

Filmas sižets notiek Romas provincē Ēģiptē. Hipātija ir matemātiķe, filozofe un astronome, kura pēta ģeocentriskās Ptolemaja sistēmas trūkumus un heliocentrisko modeli.

Atsauces

Ārējās saites 

2009. gada filmas
Spānijas filmas
Drāmas
Eragons

Eragons () ir 2006. gada asa sižeta fantāzija, kas balstīta uz Kristofera Paolīni tāda paša nosaukuma romānu. Filmas režisors ir Stefens Fangmeiers. Galvenās lomas filmā atveido Eds Spelīrss, Džeremijs Aironss, Sjenna Gilorija, Roberts Kārlails, Džimons Honsu un Garets Henlunds. Filmas pirmizrāde notika .

Eragons ir Alagēzijas fermā dzīvojošs zēns, kurš kādu dienu atrod pūķa olu. Drīz vien Eragons saprot, ka tieši viņš ir tas, kuram jāaizstāv savas mājas pret ļauno karali.

Atsauces

Ārējās saites 

2006. gada filmas
ASV filmas
Apvienotās Karalistes filmas
Gračanicas klosteris

Gračanicas klosteris (, ) ir 1321. gadā celts pareizticīgo klosteris Kosovas pilsētā Gračanicā, kas ir serbu apdzīvots anklāvs. 2006. gadā iekļauts UNESCO Pasaules mantojuma sarakstā kā vēl viens objekts Kosovas viduslaiku pieminekļu starpā. Iekļauts Apdraudēto Pasaules mantojuma objektu sarakstā.

Klosteri 1321. gadā dibināja Serbijas karalis Stefans Milutins uz 13. gadsimta baznīcas drupam, kas savukārt bija būvēta uz 6. gadsimta bazilikas pamatiem. Osmāņi to izlaupīja 1389. gadā pēc Kosovas kaujas, kā arī Lielā turku kara laikā. 16. gadsimtā klosteri pārbūvēja patriarhs Makarijs Sokolovičs. Pēc Kosovas kara 1999. gadā no Prizrenas uz Gračanicu savu rezidenci pārcēla Raškas-Prizrenas bīskaps.

Klosteris pazīstams ar savām 14. — 16. gadsimta freskām. Klostera baznīcā glabājas 14. — 16. gadsimta serbu ikonas un manuskripti.

Galerija

Ārējās saites 

Baznīcas Kosovā
Baznīcas Serbijā
UNESCO Pasaules mantojuma vietas Kosovā
UNESCO Pasaules mantojuma vietas Serbijā
Sebastians Dāms

Sebastians Dāms (, dzimis ) ir dāņu hokejists, spēlē vārtsarga pozīcijā. Pašlaik (2019) Dāms spēlē Vācijas hokeja līgas komandā Berlīnes "Eisbären". Iepriekš Dāms ir spēlējis AHL komandā Sirakjūsas "Crunch", Dānijas hokeja līgas klubos EfB Ishockey un Rødovre Mighty Bulls, Austrijas hokeja līgas komandā Grācas "99ers" un Vācijas hokeja līgas komandā Izerlonas "Roosters".

Dānijas hokeja izlases sastāvā ir spēlējis astoņos Pasaules čempionātos.

Ārējās saites 

1987. gadā dzimušie
Dānijas hokejisti
Kopenhāgenā dzimušie
Hokejisti 2022. gada ziemas olimpiskajās spēlēs
Gamzigrada

Gamzigrada-Romuliana (serb. Гамзиград-Ромулијана) ir arhitektūras ansamblis Serbijas austrumos, kuru sastāda Romas impērijas vēlā perioda cietoksnis un memoriāls uz blakus esošā paugura.

Cietokšņa celtniecība tiek datēta ar 3. gadsimta beigām un 4. gadsimta sākumu. Rīkojumu par cietokšņa celtniecību izdeva Gajs Galērijs Valērijs Maksimiāns. Godinot imperatora māti, tam tika dots nosaukums Feliks Romualina. Objekta teritorijā atrodas nocietinājumi ar pili ziemeļrietumu daļā, bazilikām, katedrālēm, termām, memoriālu un divdaļīgu triumfa arku.

Objekts atspoguļo spilgtu tradicionālas Romas impērijas arhitektūras paraugu. Ceremoniālo elementu kombinācija ar memoriāla iezīmēm veido vēl vienu šī ansambļa atšķirīgu īpatnību. 2007. gada 29. jūnijā Pasaules mantojuma komiteja pieņēma lēmumu par Gamzigradas-Romulianas arhitektūras ansambļa iekļaušanu UNESCO Pasaules mantojuma objektu sarakstā pēc vairākiem kritērijiem (iii, iv).

Atsauces 

Serbijas vēsture
Senās Romas pilsētas
Matīsa kapi

Matīsa kapi ir kapsēta, kas atrodas Rīgā, Latgales priekšpilsētas Dārzciema apkaimē (adrese Mazā Matīsa iela 1). Kopējā platība — 13,2 hektāri.

Vēsture 
Matīsa kapi tika atklāti 1871. gadā. Pēc Rīgas Pāvila baznīcas uzcelšanas 1887. gadā, Matīsa kapu rietumos izveidojās Pāvila kapi. Latvijas PSR laikos robeža starp diviem kapiem izzuda un abas kapsētas tika apvienotas vienā.

Matīsa kapos apbedīti aptuveni 4000 Pirmā pasaules kara un Latvijas brīvības cīņu dalībnieku. Kapsētā atrodas Otrā pasaules karā kritušo Padomju karavīru brāļu kapi. 1959. gadā šeit atklāja revolucionāru piemiņas kompleksu, kas veltīts 1921. gada 11. jūnijā ar nāvi sodītiem Latvijas Komunistiskās partijas locekļiem (tēlnieks Ļevs Bukovskis, arhitekti Aleksandrs Birzenieks un Oļegs Zakamennijs).

Matīsa kapos apbedīti tādi ievērojami cilvēki kā Eduards Brencēns, Anna Kovaļova, Aleksandrs Lembergs, Janīna Pankrate, Nikolajs Švedrēvics, Zemgaliešu Biruta u.c.

Skatīt arī 
 Matīsa kapos apbedīto saraksts

Atsauces

Ārējās saites 

Kapsētas Rīgā
Dārzciems
Zakinta

Zakinta (, Zákynthos, ) ir sala Grieķijā, Jonijas jūrā. Tā ir trešā lielākā Jonijas sala, atrodas Jonijas salu dienvidos. Zakintas šaurums atdala salu no Peloponesas pussalas (šauruma platums aptuveni 20 km). Sala veido lielāko daļu no Zakintas dēma. Salas rietumos atrodas kaļkakmens kalni, augstākā virsotne ir 758 metrus virs jūras līmeņa, savukārt salas austrumos paugurains līdzenums, kur atrodas arī salas lielākā pilsēta ir Zakinta (16,8 tūkstoši iedzīvotāju).

Ārējās saites 

Grieķijas salas